אריזונה

אֵרִיזוֹנָה (באנגלית: ) היא מדינה אשר נמצאת בדרום-מערב ארצות הברית. אריזונה היא מדינה עם אקלים מדברי ברוב שטחה, והיא אחת המדינות החמות ביותר בארצות הברית. הטמפרטורה בקיץ יכולה להגיע ל-52 מעלות צלזיוס ויותר.

מקור השם
ההסכמה הכללית גורסת כי שמה של המדינה נגזר, מהשם הספרדי אריזונאק, שהוא שיבוש של המילה אלי סונק (alĭ ṣonak, "מעיין קטן") בשפת אודהאם, אך ישנן גם סברות שהשם נגזר מהביטוי árida zona (אזור צחיח) בספרדית, או מהביטוי הבסקי aritz ona (האלון הטוב).

היסטוריה

האזור משך אליו מהגרים ספרדים ומקסיקנים כבר מראשית המאה ה-19, בשל סיפורים על שפע המינרלים שאפשר לכרות בו.

ב-1853, ביצעה ארצות הברית את רכישת גדסדן, שבמסגרתה סופח לטריטוריית ניו-מקסיקו שטח נוסף, שעבר לאחר מכן לטריטוריית אריזונה, שהפכה לבסוף למדינת אריזונה.

ב-1864, רופא אמריקאי, אשר נשבה על ידי אינדיאנים, ריפא את אחד משוביו, ובתמורה על מעשהו, נלקח למכרה פתוח שבו טען כי "ניתן לאסוף את הזהב מהקרקע". הסיפור הניע משלחת מחקר אמריקאית רצינית ב-1869. היא לא מצאה זהב, אבל היא חנתה בחווה שממנה צמחה העיר פיניקס.

במלחמת האזרחים האמריקנית הייתה אריזונה חלק מקונפדרציית המדינות של אמריקה. ב-14 בפברואר 1912 הייתה הטריטוריה למדינה ה-48 של ארצות הברית, המדינה האחרונה שהצטרפה לארצות הברית מבין 48 המדינות הסמוכות זו לזו.

גאוגרפיה
אריזונה היא המדינה השישית בשטחה בארצות הברית. לפניה מדורגת ניו מקסיקו ואחריה נבדה. מתוך כלל שטחה של המדינה, רק 15% הם בבעלות פרטית. כמו מדינות אחרות בדרום מערב ארצות הברית, יש בה רכסי הרים ורמות רבות. למרות האקלים הצחיח שלה, כ-27% משטח המדינה הוא מיוער.

האתר המפורסם ביותר הנמצא באריזונה הוא הגרנד קניון שבצפונה. זהו קניון צבעוני, עמוק ותלול, שנחצה על ידי נהר קולורדו. הוא שוכן בתוך פארק לאומי ענק, שהוא אחד הפארקים הלאומיים הראשונים בארצות הברית. אורך הקניון כ-446 ק"מ ורחבו נע בין 6 ק"מ ל-29 ק"מ. עומקו מגיע ליותר מ-1.6 ק"מ.

באריזונה נמצא מכתש מטאוריטים חשוב, כ-40 ק"מ מערבה מווינסלוו שבמחוז נאווחו. רחבו כ-1.6 ק"מ ועומקו כ-170 מטר.

אריזונה היא אחת משתי המדינות הבודדות בארצות הברית שלא נהוג בה שעון קיץ (יחד עם הוואי), אך בפועל האזורים שבצפון המדינה המשתייכים לטריטוריית נוואחו משתמשים בשעון קיץ.

אריזונה היא מדינה עם סיכון נמוך עד בינוני להתרחשות של רעידות אדמה. הרעידה החזקה ביותר אירעה ב-1956 בעוצמה 5.6.

אריזונה גובלת ביוטה בצפון, בניו מקסיקו במזרח, במקסיקו בדרום, בקליפורניה במערב ובנבדה בצפון מערב.

אקלים
האקלים באריזונה הוא בעיקרו אקלים מדברי, החורפים מתונים עם מיעוט משקעים, ימי הקיץ לוהטים וצחיחים. בחודשים יולי אוגוסט, ממוצע הטמפרטורה המקסימלית הוא 40 מעלות צלזיוס, ויש מקרים בהם הגיעה הטמפרטורה עד 52 מעלות. קיים משרע טמפרטורות גדול, כלומר הבדל רב בין הטמפרטורה ביום והטמפרטורה בלילה.
עם זאת, מחוז קוקונינו בצפון המדינה, ובירתו, העיר פלגסטף, ממוקמים בגובה רב, כאשר הפסגה הגבוהה ביותר במדינה, פסגת המפריז (Humphreys Peak), נמצאת בגובה 3,852 מטרים. הפרשי גובה אלה גורמים לצניחת הטמפרטורות בהרים ולעיתים לשלג בחורף.

ב-1994 וב־2007 נרשמה הטמפרטורה הגבוהה ביותר אי פעם במדינה עם 53 מעלות באזור אגם האוואסטו.

ממוצע המשקעים בשנה במדינה עומד על 323 מ"מ גשם.

מדד טמפרטורות הנמוכות והגבוהות בערי אריזונה עיר ינואר פברואר מרץ אפריל מאי יוני יולי אוגוסט ספטמבר אוקטובר נובמבר דצמבר פלאגסטאף 6/-8 8/-7 10/-5 14/-3 20/1 26/5 28/10 26/9 23/5 17/-1 10/-5 6/-8 פיניקס 18/6 20/8 23/10 28/14 33/18 38/-5 40/27 38/26 36/23 30/17 22/10 18/6 טוסון 18/3 20/5 22/7 27/10 32/15 37/20 37/22 36/22 34/20 28/13 22/7 18/3 וינסלו 8/-6 12/-3 16/0 21/2 26/7 32/12 33/16 32/16 28/11 22/4 14/-1 8/-6 יומה 20/6 23/8 26/10 30/13 34/17 39/22 41/26 40/26 38/22 32/16 25/9 20/6מקורות: US National Climatic Data Center

ממשל ופוליטיקה
בראש הרשות המבצעת עומד המושל שנבחר לקדנציה של ארבע שנים. המושל מוגבל לשתי קדנציות רצופות, אך אין הגבלה על מספר הקדנציות הכולל. הבחירות למושל מתקיימות יחד עם בחירות אמצע הקדנציה. אריזונה היא אחת מהמדינות הבודדות בהן לא קיים תפקיד סגן המושל, ובמקרה שהמושל מפסיק למלא את תפקידו מחליף אותו מזכיר המדינה.

האספה המחוקקת של אריזונה מורכבת משני בתים - בית הנבחרים של אריזונה בו יש 60 חברים וסנאט בו יש 30 חברים שכולם נבחרים לקדנציות בנות שנתיים עם רוב לרפובליקנים בשני הבתים מאז 1993. כל בוחר מצביע עבור שני מועמדים לבית הנבחרים ומועמד אחד לסנאט שייצגו את מחוז הבחירות שלו. חברים בבית המחוקקים לא יכולים לכהן יותר מארבע קדנציות רצופות.

בבית המשפט העליון של אריזונה מכהנים חמישה שופטים שממונים על ידי המושל מתוך רשימה שמרכיבה ועדה דו-מפלגתית. נשיא בית המשפט נבחר על ידי השופטים לקדנציה של 5 שנים.

מאז בחירתו של דווייט אייזנהאואר הרפובליקני ב-1952 ועד 1992 רוב תושבי אריזונה העדיפו את המועמד הרפובליקני בבחירות לנשיאות. הדמוקרט לינדון ג'ונסון היה היחיד שהיה קרוב לניצחון במדינה אך הפסיד ב-5,000 קולות ליליד המדינה בארי גולדווטר. ביל קלינטון סיים מסורת זו כשניצח ב-1996 עם יותר משתי נקודות מהמועמד הרפובליקני, אך מאז בחרה המדינה במועמד הרפובליקני לאורך השנים עד שנשברה המסורת בשנית וב-2020 העדיפו תושבי המדינה את ג'ו ביידן הדמוקרטי על דונלד טראמפ הרפובליקני. למרות זאת, התמיכה של אזרחי המדינה ברפובלקנים מתבטאת בעיקר בבחירות הפדרליות, אולם בבחירות הארציות שניים מששת המושלים האחרונים היו דמוקרטים.

ב-4 במרץ 2008 החליט ג'ון מקיין לייצג את המפלגה הרפובליקנית בבחירות לנשיאות ובכך היה המועמד הראשון לנשיאות מהמדינה מאז בארי גולדווטר ב-1964.

לאריזונה ייצוג של 11 אלקטורים בבחירות לנשיאות. הסנאטורים המייצגים את המדינה הן רובן גייגו ומארק קלי מהמפלגה הדמוקרטית.

 נישואים חד מיניים 
בשנת 2006 הייתה אריזונה למדינה הראשונה שדחתה את "הצעה 107" שאוסרת על נישואים אזרחיים מאותו המין ואף על איגוד אזרחי, עם זאת, בשנת 2008 אישרו מצביעי אריזונה את הצעה 102 שאמנם אוסרת נישואים אבל מתירה איגוד אזרחי. סקר שנערך ב-2011 מצא כי 44% מאזרחי המדינה תומכים בנישואים חד מיניים בעוד 45% התנגדו ו-12% לא החליטו. שאלה נפרדת באותו הסקר מצאה כי 72% מהנשאלים תמכו בהכרה משפטית של זוגות חד מיניים.

ב-17 באוקטובר 2014 הודיע היועץ המשפטי לממשלה באריזונה, טום הורן, כי משרדו לא יתנגד עוד להכרה בנישואים של בני זוג מאותו המין ובכך הפכה אריזונה למדינה ה-31 בארצות הברית שמכירה בכך.

כלכלה
התמ"ג של מדינת אריזונה בשנת 2011 היה 259 מיליארד דולר, מה שמציב אריזונה כבעלת כלכלה גדולה יותר משל ניו זילנד, פינלנד, ואירלנד. ענפי התעסוקה הגדולים הם בריאות, תחבורה וממשלה. ההכנסה לנפש באריזונה 40,828 דולר (מדורגת במקום 39 במדינות ארצות הברית). ההכנסה החציונית לבית אב היא 50,448 דולר. לפני שנים רבות היו חמישה ענפי כלכלה בולטים באריזונה: נחושת, כותנה, בקר, הדרים ותיירות. גם בתחילת המאה ה-21 נחושת היא עדיין משאב הטבע החשוב ביותר במדינה, המספקת כשני שלישים מהנחושת הנכרית בארצות הברית כולה.

שיעור האבטלה באריזונה, נכון למרץ 2016, הוא 5.4%.

דמוגרפיה
באריזונה, הלבנים נחשבים רוב האוכלוסייה.

כמו הרבה ממדינותיה של ארצות הברית, באריזונה יש מיעוט היספני שמספרו גדל במהירות.

קבוצות נוספות כוללות: שחורים, אסייתים, אינדיאנים (תושבים ילידים) ומעורבים.

נכון ל-2009, חמש הקבוצות האתניות הגדולות ביותר באריזונה הן: מקסיקנים (27.4%), גרמנים (16%), אירים (10.8%), אנגלים (10.1%) ואיטלקים (4.6%). נכון ל-2010, 7.9% מהאוכלוסייה הם מהגרים בלתי חוקיים. אחוז זה הוא השני בגובהו בארצות הברית,  שני רק לנבדה, עם 8.8%.
 קבוצות דתיות באריזונה נוצרים פרוטסטנטים אוונגליסטים  26% פרוטסטנטים אחרים  13% קתולים  21% מורמונים  5% נוצרים אחרים  2% דתות אחרות יהודים  2% מוסלמים  1% בודהיסטים  1% הינדים  1% אחר  1% חסרי סיווג דתי  27% קבוצות גזעיות באריזונה לבנים לא-היספאנים  57.8% היספאנים  29.6% אמריקאים ילידים  4.8% שחורים  4.1% אסייתים  2.8% מעורב  3.4% קבוצות מוצא אתני באריזונה גרמנים  15.1% אירים 9.7% אנגלים 9% אמריקאים  5% איטלקים  4.3% צרפתים  3% פולנים  2.4% שפות מדוברות באריזונה אנגלית  73.3% ספרדית  20.4% אחר  6.3%

הערים הגדולות
350px|ממוזער|מפת צפיפות האוכלוסין של מדינת אריזונהבירתה של אריזונה היא העיר: פיניקס, והיא גם העיר הגדולה במדינה.

 הערים הגדולות באריזונה (נתוני 2013) דירוג  שם העיר  אוכלוסייה  חלק ממטרופולין 1  פיניקס  1,445,632  פיניקס 2  טוסון  520,116  טוסון 3  מסה  439,041  פיניקס 4  צ'נדלר  236,123  פיניקס 5  גלנדייל  226,721  פיניקס 6  סקוטסדייל  217,385  פיניקס 7  גילברט  208,453  פיניקס 8  טמפה  161,719  פיניקס 9  פאוריה 154,065  פיניקס 10  סופרייז  117,517  פיניקס 11  יומה  93,064  יומה 12  אבונדייל 76,238  פיניקס 13  פלגסטף  65,870  פלגסטף המטרופולינים הגדולים באריזונה (נתוני 2014) דירוג  שם המטרופולין  אוכלוסייה  מיקום 1  פיניקס  4,489,109  מרכז אריזונה 2  טוסון  1,004,516  דרום אריזונה 3  פרסקוט  218,844  מרכז אריזונה 4  מוהאבי  203,361  צפון אריזונה 5  יומה  203,247  דרום אריזונה 6  פלגסטף  137,682  צפון אריזונה

השכלה

סמלי המדינה
 סמלי מדינת אריזונה דגל  סמל  מוטו  כינוי דגל אריזונהFlag of Arizona  סמל אריזונהSeal of Arizona המוטו של אריזונההכינוי של אריזונה מרכז|130px  מרכז|100px  "אלוהים המעשיר""Ditat Deus"  "מדינת הגרנד קניון""Grand Canyon State" עץ  פרח  ציפור  חיה פרקינסוניה פלורידהParkinsonia florida  סגווארוCarnegiea gigantea  גדרון קקטוסCactus wren  דביבון זנב-טבעתRing-tailed cat מרכז|100px  מרכז|100px   מרכז|100px  מרכז|100px

 ראו גם 
 מחוזות אריזונה

קישורים חיצוניים








הערות שוליים

*
קטגוריה:ארצות הברית: מדינות
קטגוריה:אמריקה הצפונית: מושבות ספרדיות לשעבר
קטגוריה:טריטוריות שנרכשו
קטגוריה:מדינות וטריטוריות שהוקמו ב-1912